GENESIS 1 



An Istorya kan Paglalang 

ISa kapinonan, kan lalangon 
nin Dios an kalangitan asin 
an daga, ^an kinaban mayo nin 
ano man na porma saka laog. 
An nag-aalimbukay na kadagatan 
na minatahob kaini napapatos nin 
kadikloman asin an espintu nin Dios^ 
naghihiro sa ibabaw kan katubigan. 
^Nagboot an Dios, "Magkaigwa 
nin liwanag," asin nagkaigwa nin 
liwanag. ^Nahiling nin Dios na 
marahay an liwanag. Isinuhay niya 
an liwanag sa kadikloman ^dangan 
inapod niyang "Aldaw" an liwanag, 
asin an kadikloman inapod ni- 
yane "Banggi." Nagkahapon dangan 
naglcaaga: an enot na aldaw. 

6 Dangan nagboot an Dios, 
"Magkaigwa nin kahiwasan na 
masuhay kan katubigan tanganing 
mamugtak ini sa duwang lugar." 
^Nangyari ini. Ginibo nin Dios 
an kahiwasan na nagsuhay kan 
tubig na nasa irarom sa tubig na 
nasa ibabaw. *An kahiwasan inapod 
niyang "Kalangitan. " Nagkahapon 
dangan nagkaaga: an ikaduwang 
aldaw. 

9 Dangan nagboot an Dios, 
"Magkatirijpon sa saro sanang 
lugar an katubigan sa irarom kan 
kalangitan tanganing mahiling an 
mamarang kadagaan," asin ini 
nangyari. ^®An mamarang kadagaan 
inapod niyang "Daga,'^ asin an 
nagkatiripon na katubigan inapod 
niyang "Dagat." Nahiling nin Dios 
na ini marahay. "Dangan nagboot 
siya, "Magkaigwa sa daga kan gabos 
na klase nin tinanom na nagtatao 
nin banhi asin nin kahoy na nagtatao 
nin bunga." Nangyari ini. ^^Kaya 
nagtaralubo sa daga an gabos na 
klase nin tinanom asin kahoy, saka 
nahiling nin Dios na ini marahay. 
1^ Nagkahapon dangan nagkaaga: an 
ikatolong aldaw. 

14 Dangan nagboot an Dios, 
"Magtunga sa kalangitan an mga 



ilaw tanganing masuhay an aldaw 
sa banggi, asin tanganing maaraman 
kun nuarin mapoon an mga aldaw, 
an mga taon patin an mga 
panahon. ^^ jyiagliliwanag an mga 
ini sa kalangitan tanganing magtao 
nin liwanag sa daga." Nangyari 
ini. i^Kaya ginibo nin Dios an 
duwang darakulang ilaw: an aldaw 
na masakop kan bilog na maghapon 
asin an bulan na masakop kan 
bilog na banggi; ginibo man 
niya an mga bitoon. ^Mbinugtak 
niya sa kalangitan an mga ilaw 
tanganing magtao nin liwanag sa 
daga, **magsakop kan aldaw saka 
banggi, asin magsuhay kan liwanag 
sa kadikloman. Nahihng nin Dios na 
ini marahay. ^^ Nagkahapon dangan 
nagkaaga: an ikaapat na aldaw. 

20 Dangan nagboot an Dios, 
"Magkaigwa nin manlaen-laen na 
may buhay an katubigan asin 
nin manlaen-laen na gamgam an 
kaitaasan." ^^Kaya hnalang nin Dios 
an mga darakula saka makangirhat 
na Hnalang sa katubigan, an 
gabos na nabubuhay diyan asin 
an gabos na klase nin gamgam. 
Nahiling nin Dios na ini marahay. 
2^ Benendisyonan niya ini gabos asin 
tinaraman, "Magdakul kamo asin 
panoon nindo an kadagatan asin 
magdakul man an mga gamgam 
sa daga." ^^ Nagkahapon dangan 
nagkaaga: an ikalimang aldaw. 

24 Dangan nagboot an Dios, 
"Magkaigwa sa daga kan gabos na 
hayop: manso asin lalaw, dakula 
saka s adit, "-asin nangyari ini. ^s Kaya 
ginibo nin Dios ini gabos asin nahiling 
niya na ini marahay. 

26 Dangan nagtaram an Dios, 
"Ngunyan gibohon ta an katawohan 
sa satong ladawan; gibohon ta 
sindang arog sato. Magkakaigwa 
sinda nin kapangyarihan sa mga sir a, 
sa mga gamgam, asin sa gabos na 
hayop, manso man o lalaw,^ dakula 



o espiritu nin Dios; o kapangyarihan nin Dios; o sarong doros hale sa Dios; o sarong makangalas na 
doros. b Sa sarong daan na traduksyon hayop, manso man o lalaw; sa Hebreyo mansong mga hayop 
asin an bilog na daga. 



man o sadit." ^T^^y^ linalang nin 
Dios an katawohan siring sa saiyang 
ladawan; linalang niya sindang lalaki 
asin babae. ^* Benendisyonan niya 
sinda dangan tinaraman, "Magmabi- 
nunga asin magdakul kamo; panoon 
nindo an bilog na kinaban asin 
pamahalaan iyan. Magkaigwa kamo 
nin kapangyarihan sa mga sira, sa 
mga gamgam asin sa gabos na 
hayop. ^^Itinatao ko saindo an gabos 
na klase nin tinanom na nagtatao 
nin banhi asin nin mga kahoy na 
nagtatao nin bunga; iyan an saindong 
magigin pagkakan. ^®Sa gabos na 
hayop asin gamgam, itinatao ko an 
mga doot saka an mga madahon 
na tinanom, bilang pagkakan." 
Nangyari ini. ^^ Nahiling nin Dios na 
an gabos niyang ginibo orog karahay. 
Nag-aga dangan naghapon-iyo idto 
an ikaanom na aldaw. 

2Kaya nahaman an kalangitan asin 
an daga. ^Kan matapos nin Dios 
an gabos niyang gibo, nagpahingalo 
siya sa ikapitong aldaw. ^Kaya 
benendisyonan niya asin pinabanal 
an ikapitong aldaw, huli ta sa aldaw 
na iyan nagpahingalo siya sa gabos 
niyang gibo nin paglalang. ^Siring 
kaini an pagkalalang kan kalangitan 
asin kan daga. 



An Tatamnan nin Eden 

Kan gibohon nin KagurangnanJ^ 
Dios an kalangitan asin an daga, 
^ mayo nin ano man na tinanom asin 
banhi na nagtalubo sa ibabaw nin 
daga, huli ta dai pa niya pinapauran 
asin mayo pa nin mag-aataman; 
^ alagad an tubig hale sa irarom kan 
daga iyo an nakakadumog sa daga. 

7 Dangan nagkua nin kabokabo 
hale sa daga an Kagurangnan Dios; 
pinorma niyang tawo asin hinangosan 
sa dungo kan hinangos nin buhay 
asin an tawo^ nagin sarong buhay 
na linalang. 

8 Dangan nagbugtak an Kagurang- 
nan Dios nin sarong tatamnan sa 
Eden sa parteng sirangan, asin 
duman niya ibinugtak an tawo na 
saiyang ginibo. ^Pinatalubo niya 
duman an manlaen-laen na kahoy na 
magayon paghiUngon asin nagtatao 
nin masiram na bunga. Sa tahaw 
kan tatamnan idtoon an kahoy na 
nagtatao nin buhay, saka an kahoy na 
nagtatao nin pakaaram kan marahay 
asin kan maraot.^ 

10 May sarong salog na nagbubulos 
sa Eden asin nagpapatubig kan 
tatamnan; pakaluwas sa Eden 
minasanga ini asin nagigin apat na 
salog. "An enot iyo an Pison; 



k Kagurangnan: An Hebreyong teksto naggagamit nin Yahweh. An traduksyon na ini naggagamit 
nin Kagurangnan na darakula an mga letra, bilang pag-arog kan pakagamit kaini sa dakul na mga 
traduksyon kan Biblia sa Ingles, d TAWO: Sa Hebreyo Adan, na an boot sabihon tawo o katawohan. 
(Hilingon man sa 3:20.) e pakaaram kan marahay asin kan maraot; o pakaaram kan gabos. 



GENESIS 2-3 



minabuJos ini sa palibot kan daga nin 
Havila. ^^Digdi makukua an purong 
bulawan, an mga pambihirang 
pahamot asin mga batong oniks. 
"An ikaduwa iyo an Gihon na 
minabulos sa palibot kan daga nin 
Cusg ^'^An ikatolo iyo an Tigris na 
minabulos sa sirangan kan Asiria 
asin an ikaapat iyo an Euf rates. 

15 Dangan ibinugtak nin Kagu- 
RANGNAN Dios an tawo sa tatamnan 
nin Eden tanganing pangatamanon 
asin bantayan ini. ^^Tinaraman niya 
an tawo, "Pwede mong kakanon an 
bunga kan arin man na kahoy digdi 
"alagad dai ka nanggad magkakan 
kan bunga kan kahoy nin pakaaram 
kan marahay asin maraot;^ sa oras 
na magkakan ka, magagadan ka." 

18 Dangan nagtaram an Kagurang- 
NAN Dios, "Bakong marahay na 
magsolo-solo an tawo. Magibo ako 
nin sarong maninigong kaibahan 
niya na makakatabang saiya." ^^Hale 
sa daga ginibo nin Kagurangnan 
Dios an gabos na hayop asin 
gamgam dangan dinara niya an mga 
ini sa tawo tanganing ngaranan; 
an inginaran sainda iyo na an 
pag-apod sainda.^" Kaya nginaranan 
kan tawo an gabos na gamgam 
asin hayop alagad dai siya nakakua 
nin sarong maninigong kaibahan na 
makakatabang saiya. 

21 Kaya pinatorog nin Kagurangnan 
Dios an tawo asin mantang torog 
pa ini, kuminua siya nin sarong 
gusok dangan isinara niya an laman. 
"Guminibo siya nin sarong babae 
bale sa gusok asin dinara niya ini sa 
lalaki. ^ Dangan nagsabi an lalaki, 

"Ini nanggad an tolang kan sakong 
tolang asin an laman kan 
sakong laman. 

Aapodon siyang *Babae' huh ta 

kinua siya hale sa lalaki." 
^^Kaya babayaan nin lalaki an 
saiyang ama saka ina dangan masaro 
sa saiyang agom na babae, asin 
sindang duwa magigin saro. ^^An 
lalaki asin babae parehong huba, 
alagad dai sinda nasopog. 



Nagkasala an Tawo 

3Sa gabos na hayop na ginibo 
nin Kagurangnan Dios, an halas 
an pinakatuso. Hinapot kan halas 
an babae, "Totoo mananggad na 
tinaraman kamo nin Dios na dai 
magkakan kan bunga kan arin man 
na kahoy sa laog kan tatamnan?" 

2 Nagsimbag an babae, "Pwede 
ming kakanon an bunga kan arin 
man na kahoy sa laog kan tatamnan 
^alagad tinaraman kami nin Dios 
na dai nanggad kami magkakan o 
magdotdot kan bunga kan kahoy sa 
tahaw kan tatamnan; kun gibohon 
mi iyan, magagadan kami." 

4 Alagad nagsimbag an halas, 
"Bakong totoo iyan; dai kamo 
magagadan. ^ Itinaram iyan nin Dios 
hull ta aram niya na sa oras na 
kumakan kamo kaiyan, makakaarog 
kamo sa Dios asin maaaraman na 
nindo an marahay asin an maraot."^ 

6 NahiHng kan babae na magayon 
an kahoy asin garo masiram 
pagkakanon an bunga kaini patin 
naisip niya na an kahoy makakatao 
nin kadonongan. Kaya kuminua 
siya kan bunga dangan kuminakan. 
Dangan tinawan man niya an 
saiyang agom asin kuminakan man 
ini. '^Pakatapos nindang magkakan, 
nagkaigwa sinda nin pakasabot, asin 
naaraman ninda na sinda huba; kaya 
nagtahi sinda nin mga dahon kan 
higera dangan ginibo ninda ining 
pantahob sa saindang hawak. 

8 Kan hapon na idto nadangog 
nindang naglalakaw sa tatamnan an 
Kagurangnan Dios, kaya nagtago 
sinda sa kakahoyan. ^Alagad inapod 
nin Kagurangnan Dios an lalaki, 
"Haen ka?" 

10 Nagsimbag siya, "Nadangog 
taka sa tatamnan; natakot ako kaya 
nagtago ako huh ta huba ako." 

11 "Siisay an nagsabi saimo na 
huba ka?" an hapot nin Dios. 
"Nagkakan ka kan bunga kan kahoy 
na ipinapangalad ko?" 

12 Nagsimbag an lalaki, "An 
babaeng itinao mo tanganing magin 
kaibahan ko iyo an nagtao sako kan 
bunga, kaya nagkakan ako." 



g CUS (nin Mesopotamia); o Sudan, h Hilingon sa 2:17. 



GENESIS 3-4 



13 Hinapot nin Kagurangnan Dios 
an babae, "Tano ta ginibo mo ini?" 

Naesimbag an babae, "Dinaya ako 
kan fialas kaya nagkakan ako." 

An Padusa nin Dios 

14 Dangan tinaraman nin Kagu- 
rangnan Dios an halas, "Huli ta 
ginibo mo ini, isinusumpa taka sa 
gabos na hayop. Poon ngunyan 
magkakamang ka asin kabokabo an 
saimong kakakanon sa bilog mong 
pagkabuhay. ^^ Papag-iwalon ko kamo 
asin an babae; an saimong banhi asin 
an saiyang banhi: roronoton kaini 
an saimong payo, asin hahampakon 
mo an saiyang booL" 

16 Dangan tinaraman niya an 
babae, "Dadagdagan ko an kulog 
na titioson mo sa saimong pagbados 
asin pag-aki. Alagad, dai mawawara 
an saimong pagmawot para sa 
saimong agom asin siya an saimong 
pagkukuyogon." 

17 Pakatapos, tinaraman niya si 
Adan, "Huli ta dinangog mo an 
saimong agom asin nagkakan ka kan 
bunga na dai ko saimo ipinapakakan, 
isinusumpa ko an daga huli saimo. 
Kaipuhan na maglapigot ka sa 
pagtrabaho sa bilog mong buhay 
tanganing magkaigwa ka nin pagka- 
kan. ^* Matalubo sa daga an mga doot 
saka mga tonok, asin mapipiritan 
kang magkakan nin mga tinanom 
sa kadlagan. *' Magpapatagdo ka 
nin ganot tanganing mapabunga nin 
anoman an daga, sagkod na ika 
magadan. Ginibo ka sa kabokabo nin 
daga kaya sa kabokabo ka mabahk." 

20 Eva* an inginaran ni AdanV sa 
saiyang agom, huU ta siya an ina kan 
gabos na tawo. ^^An Kagurangnan 
Dios naggibo nin mga gubing hale 
sa anit nin mga hayop para ki 
Adan asin sa agom kaini, dangan 
ginubingan niya sinda. 

Pinaluwas sa Tatamnan si Adan asin 
si Eva 

22 Dangan nagtaram an Kagu- 
rangnan Dios, "Ngunyan, arog 
na satuya an tawo: aram na 
niya an marahay asin an maraot. 



Kaipuhan dai na siya makakakan 
kan bunga kan kahoy na nagtatao 
nin buhay, asin mabuhay sagkod 
lamang." ^^Kaya pinaluwas siya nin 
Kagurangnan Dios sa tatamnan nin 
Eden asin pinapag-oma kan daga na 
ginikanan niya. ^^ Dangan nagbugtak 
an Kagurangnan Dios nin mga 
kerubin"* sa sirangan na parte kan 
tatamnan asin nin sarong naglalaad 
na espada na nagbibirik sa gabos na 
direksyon tanganing magbantay kan 
dalan pasiring sa kahoy nin buhay. 

